Mijava

Mijava () ir pilsēta Slovākijā, Trenčīnas apgabala Mijavas apriņķa centrs pie Mijavas upes.

Vēsture 

Pilsētu dibinājuši bēgļi no citiem Slovākijas (tolaik Augšungārijas) apvidiem 1533. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums bija Milava (). 1848. gada revolūcijas laikā 1848. gada 19. septembrī nemiernieki Ļudovīta Štūra vadībā Mijavā pasludināja Slovākijas atdalīšanos no Ungārijas. Tomēr slovāku kaujiniekiem izdevās iegūt kontroli tikai pār dažiem apgabaliem ap Mijavu. Pēc Pirmā pasaules kara Mijava iekļāvās Čehoslovākijā. No 1993. gada — Slovākijas sastāvā.

Cilvēki 
Pēc tautības vairums pilsētas iedzīvotāju ir slovāki (95,5 %). Pēc reliģiskās piederības — luterāņi (51,4 %), nereliģiozi (28,2 %), katoļi (14,2 %). Neraksturīgi citām Slovākijas pilsētām, lielākā reliģiskā kopiena pilsētā ir luterāņi.

Ārējās saites 
 

Slovākijas pilsētas
Trenčīnas apgabala pilsētas